Ankara

Ti Ankara (Ingles ; Turko ), dati nga ammo a kas ti Ancyra ken Angora, ket ti kapitolio ti Turkia, ken mabirukan daytoy idiay Tengnga nga Anatolia. Addaan daytoy iti populasion iti 4,587,558 iti urbano a sentro (2014) ken 5,150,072 iti probinsiana (2015), daytoy ti maikadua a kadakkelan a siudad ti Turkia kalpasan ti Istanbul.

Kuartel idi ni Atatürk ti Ankara manipud idi 1920 ken isun ti kapitoli ti Republika ti Turkia manipud iti pannakapundarna idi 1923, ken sinukatanna ti Istanbul kalpasan ti pannakatnag ti Imperio nga Otomano. Ti gobierno ket prominente nga agpatpatrabaho ngem ti Ankara ket nangruna pay a siudad ti komersio ken industria, mabirukan daytoy iti tengnga dagiti network ti kalsada ken perokaril ti Turkia. Inted ti siudad ti naganna iti dutdot ti Angora a naabel manipud kadagiti kuneho ti Angorat, ti atiddog ti buokna a kalding ti Angora (ti taudan ti mohair), ken ti Angora a pusa. Ti lugar ket ammo pay para kadagiti peras, diro, ken dagiti muscat nga ubas. Uray no daytoy ket mabirukan iti maysa a kamagaan a lugar idiay Turkia ken kaaduan a napalikmutan babaen ti mulmula ti estepa malaksid kadagiti lugar ti kabakiran iti akin-abagatan a patingga, ti Ankara ket mabalin a maikeddeng a kas berde a siudad kadagiti termino dagiti berde a lugar iti tunggal maysa nga agtataeng, iti 72 m2 iti tunggal maysa a tao.

 Dagiti nagibasaran 

 Dagiti akinruar a silpo 

 Gobernorato ti Ankara
 Munisipalidad ti Ankara
 Ahensia ti Panagrang-ay ti Ankara 
 Sangalubongan nga Eropuerto ti Esenboğa


Kategoria:Dagiti kapitolio iti Asia
Kategoria:Dagiti kapitolio iti Europa